Skadar patrí k najstarším a najhistorickejším mestám v Albánsku. Strategická poloha na blízkom kopci bola využívaná od staroveku. K stavbe hradu sa viaže desivá legenda, podľa ktorej ho začali stavať traja bratia. Ale múry ktoré počas dňa postavili, sa im v noci zrútili. Starý pustovník im poradil, aby do múrov zamurovali ženu jedného z nich. Bratia ostali zaskočení, ale radu poslúchli. Dohodli sa, že výber padne na tú, ktorá ako prvá na druhý deň príde mužovi doniesť jedlo. Lenže starší bratia svoje ženy vopred vystríhali a na stavbu prišla žena najmladšieho brata – Rozafa. Na jej počesť dostal hrať po nej meno. Viac sa nám teda pozdáva verzia, že v 3. storočí p.n.l. sa tu usídlili ilyrské kmene (hlavne Ardieanov), ktoré si na mieste dnešnej pevnosti založili hlavné mesto. Miesto zažilo búrlivé časy. Od 2 storočia p.n.l. patrilo k Rímskej ríši, potom pod Byzatíncov a Srbov. Putovalo do rúk Benátčanov a Turkov. Mieša sa tu niekoľko kultúrnych štýlov a slohov. Rozafa bola miestom niekoľkých slávnych obliehaní, ničení a následných opráv.
Info pre turistov: Celá pevnosť je prístupná verejnosti a ročne ju navštívi asi 50 000 návštevníkov. Rozsiahly areál s množstvom výhľadov zaberá asi 9 hektárov. Prehliadka zaberie spravidla 2 hodiny (ak radi veľa fotíte, možno aj viac). Návštevné hodiny sú bežne od apríla do septembra – 9:00 – 18:00, a od októbra do marca – 8:00 – 16:00 hod. Vstupné pre dospelého je po prepočte cca 3,30 €, deti do 12 -18 rokov cca 1 €, deti do 12 rokov majú vstup zdarma. Okrem hradieb patria k zachovalým častiam mešita Fatiha Sultana Mehmeta, Kostol sv. Bohorodičky, hlavná brána a Benátska zbrojnica. Po výlete sa môžete ísť osviežiť k blízkemu Skadarskému jazeru alebo Jadranskému moru.
K téme: